Prof. PhDr. **Ingeborg Fialová**, Dr. (\* 1961 Frýdek-Místek) je česká germanistka a univerzitná pedagogička. Od roku 1992 vyučuje na Katedre germanistiky Filozofickej fakulte Univerzity Palackého v Olomouci. Venuje sa expresionizmu, pražskej a moravskej nemeckej literatúre a nemeckému romantizmu.

Skorší život
------------

Ingeborg Fialová-Fürstová pochádza zo zmiešanej rodiny. Predkovia z matkinej strany pochádzali zo Sliezska, odmietali sa národne zaradiť. Z otcovej strany boli predkami bohatí Židia, ktorí sa usadili v Olomouci v roku 1848 a asimilovali sa. Obe rodiny používali nemčinu. Češtinu začala používať až v škole. S rozvedenou matkou sa ako štvorročná presťahovala do Ostrova nad Ohří v západných Čechách, jej nevlastný otec bol farárom bratskej cirkvi. V roku 1980 maturovala na Gymnáziu v Ostrově nad Ohří.

Štúdium a profesijná kariéra
----------------------------

### Začiatky

V roku 1986 absolvovala magisterské štúdium bohemistiky a germanistiky na Katedre germanistiky Filozofickej fakulte Univerzity Palackého v Olomouci. Nasledujúci školský rok pracovala ako lektorka na rovnakej katedre. Chcela pokračovať v doktorskom štúdiu v Nemeckej demokratickej republike, ale štúdium jej nepovolili. Rozhodla sa emigrovať. Nasledujúci rok z Československa utiekla do Nemeckej spolkovej republiky. V akademickom roku 1988/1989 a pracovala ako hosťujúca docentka na univerzite v Klagenfurte. V rokoch 1989 – 1991 pracovala na Universität des Saarlandes v Saarbrücken.

### Návrat do Olomouca

V roku 1992 sa vrátila do Olomouca ako odborná asistentka na Katedre germanistiky. V roku 1997 spoluzaložila „Arbeitsstelle für deutschmährische Literatur" (Centrum pre výskum nemeckej moravskej literatúry). Katedru reformovali podľa nemeckého spôsobu. No i tak upadal záujem o tento jazyk a Fialová bojuje proti úpadu nemčiny v prospech angličtiny: „*To je teď moje velká téma – bojuju za zachování němčiny v Čechách.*" Priznáva, že nemčina už nebude *lingua franca* Strednej Európy a nemčina ako jazyk vedy zaniká: „*Vadí mi, ale když se třeba v Německu koná kongres a jsou tam skoro samí Němci a pár Američanů, kteří se věnují německým tématům, mluví se: anglicky! v Německu se dnes například přírodní vědy učí prakticky jen anglicky. To znamená, že zaniká jistý proud vědění a myšlení, to, čemu se říkalo Naturwissenschaften, což je trošku jiný přistup ke světu než ten angloamerický.*"

V roku 2004 spoluzaložila Centrum judaistických studií Kurta a Ursuly Schubertových na Filozofickej fakulte. V Centre doteraz učí. Od roku 1998 je docentkou a od roku 2003 profesorkou. V rokoch 1998 až 2010 bola vedúcou Katedry germanistiky.

Výberová personálna bibliografia
--------------------------------

### Monografie

Podľa Centra pre výskum nemeckej moravskej literatúry vydala tieto monografie:

* FIALOVÁ, Ingeborg. *Kurze Geschichte der deutschmährischen Literatur*. Olomouc : Univerzita Palackého, 2011.
* FIALOVÁ, Ingeborg a Milan HORŇÁČEK. *Romantik. Eine Einführung*. Olomouc : Univerzita Palackého, 2006.
* FIALOVÁ, Ingeborg. *Několik kapitol o literárním expresionismu německém, rakouském a pražském.* Olomouc : Votobia, 2000.
* FIALOVÁ, Ingeborg. *Der Beitrag der Prager deutschen Literatur zum deutschen literarischen Expressionismus.* St. Ingbert : Röhrig, 1996.
* FIALOVÁ, Ingeborg. *Jüdisches Städtebild*. Prag. Frankfurt: Jüdischer Verlag im Suhrkamp Verlag, 1992.

### Redakčná práca

Ingeborg Fialová rediguje niektoré rady v univerzitnom vydavateľstve: *Beiträge zur deutschmährischen Literatur* (od roku 1999), *Poetica moraviae* (od roku 2003) a *Judaica olomucensia* (od roku 2006).

Ocenenia
--------

Vo februári 2019 jej bola udelená Pamätná cena Kurta Schuberta za medzináboženský dialóg.

Referencie
----------

1. ↑   *Ergebnis der Suche nach: idn=106569072X* [online]. Leipzig/Frankfurt am Main: Deutsche Nationalbibliothek, rev. 2016-12-06, [cit. 2017-02-12]. Dostupné online. (po nemecky)
2. 1 2 3 4   *Prof. PhDr. Ingeborg Fialová, Dr.* [online]. Olomouc: Katedra germanistiky Filozofickej fakulte Univerzity Palackého v Olomouci, [cit. 2016-01-28]. Dostupné online. (po nemecky)
3. ↑  BUREŠ, Michal. *Germanistka Ingeborg Fialová-Fürst z Univerzity Palackého* [online]. Olomouc: Český rozhlas, 2014-08-04, [cit. 2016-01-28]. Dostupné online.
4. 1 2 3 4 5  PUSTĚJOVSKÁ, Ivana. Ingeborg Fialová germanistka. *Žurnál*, 12 2015, roč. 25, čís. 2, s. 13-15. ISSN 1804-6754.
5. 1 2 3 4 5   *Prof. PhDr. Ingeborg Fialová-Fürst, Dr.* [online]. Olomouc: Centrum pre výzkum nemeckej moravskej literatúry, [cit. 2016-01-28]. Dostupné online. (po nemecky)
6. ↑   *Historie* [online]. Olomouc: Centrum pre výskum nemeckej moravskej literatúry, [cit. 2016-01-28]. Dostupné online. (po česky)
7. ↑   *Členové katedry* [online]. Olomouc: Centrum judaistických studií Kurta a Ursuly Schubertových Filozofickej fakulte Univerzity Palackého v Olomouci, [cit. 2016-01-28]. Dostupné online. (po česky)
8. ↑   *Seznam vyučujících na Katedře germanistiky FF UP (1949–2012)* [online]. Olomouc: Katedra germanistiky Filozofickej fakulte Univerzity Palackého v Olomouci, [cit. 2016-01-28]. Dostupné online. (po nemecky)
9. ↑   *Ingeborg Fialová a Centrum judaistiky dostanou rakouskou cenu* [online]. ff.upol.cz, [cit. 2019-03-10]. Dostupné online.

Externé odkazy
--------------

* Profil na Katedre germanistiky FF UPOL

Autoritné údaje: * abART: 162005
* GND: 106569072X
* ISNI: 0000 0001 1044 4623
* LCCN: n96041089
* NK ČR: xx0000983
* VIAF: 22206813
* WorldCat: lccn-n96041089